Document ID: /roh_data/filtered/fineweb-2-filterrobots_roh.jsonl.gz/36727

Dad elecziuns en la regenza dumbra il chantun Berna las vuschs a moda correcta. Quai ha il Tribunal federal decidì. El ha renvià in plant d'in commember dals Verd-liberals che ha contestà la calculaziun dal pli absolut.
Mo vuschs effectivas
Da las elecziuns dal Cussegl guvernativ en il chantun Berna vegnan dumbradas mo las vuschs che vegnan effectiv dadas a candidatas e candidats. Lingias vidas sin ils cedels da votaziun na giogan nagina rolla.
Tenor il Tribunal federal n'è quai nagin problem. I na dettia betg in sistem logic indispensabel che stoppia vegnir applitgà per eruir il pli absolut.